Íves ofszet technológia esetén az átlagos akcidens nyomdatermékek esetén a javasolt képfelbontás 300 dpi. A hozzánk leadott állományokon lefuttatott Preflight ellenőrzésünk a 150 dpi alatti képfelbontásokat tekinti állományhibának, mert a tapasztalatok alapján ez az a határ ahol már a nyomaton is láthatóvá válik a gyengébb képminőség.
Ugyanakkor a túl nagy képfelbontás esetenként indokolatlanul meg tudja növelni az állomány méretét, ezért az általunk javasolt PDF írási beállítások alapján a 450 dpi feletti képfelbontás nem érvényesül a PDF állományban.